CELEX: 32009R0887
Language: hu
Date: 2009-09-25 00:00:00
Title: A Bizottság 887/2009/EK rendelete ( 2009. szeptember 25.) a 25-hidroxi-kolekalciferol stabilizált formájának brojlercsirkék, hízópulykák, egyéb baromfi és sertések takarmány-adalékanyagaként történő engedélyezéséről (EGT-vonatkozású szöveg)

26.9.2009   
            
            
               HU
            
            
               Az Európai Unió Hivatalos Lapja
            
            
               L 254/68
            
         
      A BIZOTTSÁG 887/2009/EK RENDELETE
   
   (2009. szeptember 25.)
   a 25-hidroxi-kolekalciferol stabilizált formájának brojlercsirkék, hízópulykák, egyéb baromfi és sertések takarmány-adalékanyagaként történő engedélyezéséről
   (EGT-vonatkozású szöveg)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (1) és különösen annak 9. cikke (2) bekezdésére,
   mivel:
   
               (1)
            
            
               Az 1831/2003/EK rendelet az adalékok takarmányban történő felhasználásának engedélyezéséről, valamint az engedélyek megadásának feltételeiről és eljárásairól rendelkezik. Az említett rendelet 10. cikke előírja az engedélyezett adalékanyagok újraértékelését a 70/524/EGK tanácsi irányelvnek (2) megfelelően.
            
         
               (2)
            
            
               Az 1443/2006/EK bizottsági rendelet (3) a 25-hidroxi-kolekalciferol stabilizált formáját (CAS szám: 63283-36-3) a 70/524/EGK irányelvvel összhangban határozatlan időre engedélyezte brojlercsirkék, tojótyúkok és pulykák takarmány-adalékanyagaként történő felhasználásra. Az említett adalékanyagot ezt követően az 1831/2003/EK rendelet 10. cikke (1) bekezdésével összhangban mint meglévő terméket felvették a takarmány-adalékanyagok közösségi nyilvántartásába.
            
         
               (3)
            
            
               Az 1831/2003/EK rendelet 10. cikke (2) bekezdésével összhangban és a rendelet 7. cikkével összefüggésben az említett adalékanyag újraértékelésére vonatkozó, valamint a rendelet 7. cikkével összhangban az említett adalékanyag egyéb baromfi és sertések esetében történő új felhasználása iránti kérelmet nyújtottak be, kérelmezve, hogy az adalékanyagot a „tápértékkel rendelkező adalékanyagok” kategóriába sorolják. A kérelemhez csatolták az 1831/2003/EK rendelet 7. cikke (3) bekezdésében előírt adatokat és dokumentumokat.
            
         
               (4)
            
            
               Az Európai Élelmiszerbiztonsági Hatóság (a továbbiakban: a Hatóság) 2009. február 5-i véleményében megállapította, hogy az adalékanyag nincs káros hatással az állati egészségre, a fogyasztók egészségére vagy a környezetre, és hatékonyan alkalmazható a D3-vitamin helyettesítésére (4). A Hatóság javasolja a megfelelő intézkedések bevezetését a felhasználók biztonsága érdekében. Úgy véli, hogy a forgalomba hozatalt követően különleges nyomonkövetési követelményekre nincs szükség. Emellett a Hatóság az 1831/2003/EK rendelettel létrehozott közösségi referencialaboratórium által benyújtott, a takarmányban lévő takarmány-adalékanyag vizsgálati módszeréről szóló jelentést is ellenőrizte.
            
         
               (5)
            
            
               Az említett adalékanyag értékelése azt mutatja, hogy az 1831/2003/EK rendelet 5. cikkében előírt engedélyezési feltételek teljesülnek. Ennek megfelelően a szóban forgó készítmény használatát az e rendelet mellékletében meghatározottak szerint engedélyezni kell.
            
         
               (6)
            
            
               Az 1831/2003/EK rendelet szerinti új engedély megadása követeztében az 1443/2006/EK rendeletben szereplő, az említett készítményre vonatkozó rendelkezéseket el kell hagyni.
            
         
               (7)
            
            
               Az ebben a rendeletben előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
            
         ELFOGADTA EZT A RENDELETET:
   1. cikk
   A mellékletben meghatározott, a „tápértékkel rendelkező adalékanyagok” adalékanyag-kategóriába és a „vitaminok, provitaminok és hasonló hatású, kémiailag egyértelműen azonosítható anyagok” funkcionális csoportba tartozó készítmény takarmány-adalékanyagként való használata a mellékletben meghatározott feltételek mellett engedélyezett.
   2. cikk
   Az 1443/2006/EK rendeletben a 3. cikket és a III. mellékletet el kell hagyni.
   3. cikk
   Ez a rendelet az Európai Unió Hivatalos Lapjában történő kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2009. szeptember 25-én.
      
         
            a Bizottság részéről
         
         Androulla VASSILIOU
         
         
            a Bizottság tagja
         
      
   
   
      (1)  HL L 268., 2003.10.18., 29. o.
   
      (2)  HL L 270., 1970.12.14., 1. o.
   
      (3)  HL L 271., 2006.9.30., 12. o.
   
      (4)  The EFSA Journal (2009) 969., 1–32. o.
   
      MELLÉKLET
      
                  Az adalékanyag azonosító száma
               
               
                  Az engedély jogosultjának neve
               
               
                  Adalékanyagok
               
               
                  Összetétel, kémiai képlet, leírás, analitikai módszer
               
               
                  Állatfaj vagy -kategória
               
               
                  Maximális életkor
               
               
                  Minimális tartalom
               
               
                  Maximális tartalom
               
               
                  További rendelkezések
               
               
                  Az engedély lejárta
               
            
                  mg/kg 12 %-os nedvességtartalmú teljes értékű takarmányban
               
            
                  
                     Kategória: tápértékkel rendelkező adalékanyagok. Funkcionális csoport: vitaminok, provitaminok és olyan kémiailag jól meghatározott anyagok, amelyeknek hasonló hatásuk van
                  
               
            
                  
                     Alosztály: D-vitamin
                  
               
            
                  3a670a
               
               
                  —
               
               
                  25-hidroxi-kolekalciferol
               
               
                  
                               
                           
                           
                              Az adalékanyag összetétele:
                              25-hidroxi-kolekalciferol stabilizált formában
                           
                        
                               
                           
                           
                              A hatóanyag jellemzése:
                              25-hidroxi-kolekalciferol, C27H44O2.H2O
                              CAS-szám: 63283-36-3
                              Tisztasági követelmény:
                              
                                           
                                       
                                       
                                          25-hidroxi-kolekalciferol > 94 %
                                       
                                    
                                           
                                       
                                       
                                          egyéb rokon szterolok < 1 %
                                       
                                    
                                           
                                       
                                       
                                          egyenként eritrozin < 5 mg/kg
                                       
                                    
                        
                               
                           
                           
                              Analitikai módszer (1)
                              
                              
                                           
                                       
                                       
                                          A 25-hidroxi-kolekalciferol meghatározása: nagyteljesítményű folyadékkromatográfia tömegspektrométerrel társítva (HPLC-MS)
                                       
                                    
                                           
                                       
                                       
                                          A D3-vitamin meghatározása a teljes értékű takarmányban: ultrailbolya (UV) detektorral (265 nm-en) társított fordított fázisú HPLC-eljárás
                                          [EN 12821:2000]
                                       
                                    
                        
               
                  Brojlercsirke
               
               
                  —
               
               
                   
               
               
                  0,100
               
               
                  
                              1.
                           
                           
                              Az adalékanyag előkeverék formájában belekeverhető a takarmányba.
                           
                        
                              2.
                           
                           
                              Legnagyobb 25-hidroxi-kolekalciferol és D3-vitamin (kolekalciferol) keverék-tartalom 1 kg teljes értékű takarmányban:
                              
                                          —
                                       
                                       
                                          ≤ 0,125 mg (2) (5 000 IU D3-vitaminnak megfelelő) brojlercsirkék és hízópulykák esetében,
                                       
                                    
                                          —
                                       
                                       
                                          ≤ 0,080 mg egyéb baromfi esetében,
                                       
                                    
                                          —
                                       
                                       
                                          ≤ 0,050 mg sertések esetében.
                                       
                                    
                        
                              3.
                           
                           
                              D2-vitamin egyidejű használata nem megengedett.
                           
                        
                              4.
                           
                           
                              Az etoxikvin-tartalmat a címkén fel kell tüntetni.
                           
                        
                              5.
                           
                           
                              Biztonsági okokból használatkor védőmaszk viselése kötelező.
                           
                        
               
                  2019. október 16.
               
            
                  Hízópulyka
               
               
                  —
               
               
                   
               
               
                  0,100
               
            
                  Egyéb baromfi
               
               
                  —
               
               
                   
               
               
                  0,080
               
            
                  Sertésfélék
               
               
                  —
               
               
                   
               
               
                  0,050
               
            
         (1)  Az analitikai módszerek részletes leírása a közösségi referencialaboratórium honlapján található meg: www.irmm.jrc.be/crl-feed-additives
      
         (2)  40 IU kolekalciferol (D3-vitamin) = 0,001 mg kolekalciferol (D3-vitamin).